Illum, l-ambaxxaturi għall-UE approvaw il-ftehim proviżorju dwar l-erba' proposti leġislattivi tal- pakkett dwar l-iskart li ntlaħaq mal-Parlament Ewropew fit-18 ta' Diċembru 2017. Il-pakkett dwar l-iskart ser iwassal għal aktar riċiklaġġ tal-iskart u jikkontribwixxi għall-ħolqien ta' ekonomija ċirkolari. Ser itejjeb il-mod kif l-iskart jiġi ġestit kif ukoll jinkoraġġixxi l-użu mill-ġdid ta' materjal ta' valur li jinsab fl-iskart. Ir-regoli l-ġodda jistabbilixxu miri vinkolanti għar-riċiklaġġ tal-iskart u t-tnaqqis tar-rimi f'miżbliet bi skadenzi fissi. Dawn il-miri ser iżidu s-sehem ta' skart muniċipali u skart mill-imballaġġ li jiġi riċiklat, b'miri speċifiċi għar-riċiklaġġ ta' materjali użati fl-imballaġġ. Ir-regoli jinkludu wkoll miri biex jitnaqqas l-ammont ta' skart muniċipali li jintrema f'miżbliet. L-istati membri qablu dwar il- miri li ġejjin għat-tħejjija għall-użu mill-ġdid u għar-riċiklaġġ tal-iskart muniċipali Skart muniċipali L-istati membri ser ikollhom jistabbilixxu, sal-1 ta' Jannar 2025, ġbir separat għal u għal skart perikoluż mid-djar. Barra minn hekk, għandhom jiżguraw li sal-31 ta' Diċembru 2023, il- bijoskart jew jinġabar b'mod separat jew inkella jiġi rriċiklat fis-sors (eż. l-ikkompostjar fid-djar). Dan minbarra l-ġbir separat li diġà jeżisti għall-karta u l-kartun, il-ħġieġ, il-metalli u l-plastik. Miri speċifiċi għall-imballaġġ ser ikunu kif ġej: L-imballaġġ kollu Injam Metall ferruż Aluminju Ħġieġ Karti u kartun Dawn il-miri ser jinkoraġġixxu l-użu ta' imballaġġ riċiklabbli u ta' imballaġġ li jista' jerġa' jintuża. Dan il-pakkett jistabbilixxi wkoll rekwiżiti minimi għall- iskemi ta' responsabbiltà estiża tal-produttur . Produtturi ta' prodotti taħt dawn l-iskemi għandhom iġorru r-responsabbiltà għall-ġestjoni tal-istadju tal-iskart tal-prodotti tagħhom. Il-produtturi ser ikunu meħtieġa jħallsu kontribuzzjoni finanzjarja għal dak il-għan. Barra minn hekk, fil-leġislazzjoni tal-Unjoni ġew introdotti wkoll skemi obbligatorji ta' responsabbiltà estiża tal-produttur għall-imballaġġ kollu. Ir-rimi ta' skart fil-miżbliet iwassal għat-tniġġis tal-ilma tal-wiċċ, tal-ilma ta' taħt l-art, tal-ħamrija u tal-arja. Għalhekk, il-leġislazzjoni fiha wkoll mira speċifika għat-tnaqqis tar-rimi fil-miżbliet . L-istati membri ser jagħmlu ħilithom biex jiżguraw li mill-2030 'il quddiem, kull skart adattat għar-riċiklaġġ jew irkupru ieħor, b'mod partikolari fl-iskart muniċipali, m'għandux jiġi aċċettat f'miżbla. L-unika eċċezzjoni tikkonċerna l-iskart li għalih ir-rimi fil-miżbliet iwassal għall-aqwa eżitu ambjentali. Barra minn hekk, l-istati membri ser jiżguraw li, sal-2035, l-ammont tal-iskart muniċipali mormi fil-miżbliet jitnaqqas għal 10 % jew inqas tal-ammont totali tal-iskart muniċipali ġġenerat. B'mod ġenerali, l-istati membri jqisu li dawn il-miri għall-UE kollha ser joħolqu l-iskala minima biex l-industrija tal-UE tinvesti f'teknoloġija u tekniki ġodda ta' riċiklaġġ. Sfond u l-passi li jmiss Din il-leġislazzjoni riveduta tindirizza l-problemi ambjentali b'implikazzjonijiet transnazzjonali fosthom l-impatti ta' ġestjoni mhux xieraq tal-iskart fuq l-emissjonijiet tal-gassijiet b'effett ta' serra, it-tniġġis tal-arja u r-rimi taż-żibel, inkluż fl-ambjent marittimu. Din tiżgura li materjal ta' valur li jkun jinsab fl-iskart jintuża mill-ġdid, jiġi riċiklat u jerġa' jidħol fl-ekonomija Ewropea b'mod effettiv, u b'hekk jgħin biex issir transizzjoni lejn ekonomija ċirkolari fejn progressivament l-iskart jintuża bħala riżorsa u jinħolqu opportunitajiet ekonomiċi ġodda. Il-leġislazzjoni għandha l-għan li tnaqqas id-dipendenza tal-UE fuq l-importazzjoni tal-materja prima billi tippromwovi l-użu prudenti, effiċjenti u razzjonali tar-riżorsi naturali. Issa li l-ambaxxaturi għall-UE approvaw il-ftehim proviżorju li ntlaħaq bejn il-Presidenza Estonjana u l-Parlament Ewropew fit-18 ta' Diċembru 2017, il-leġislazzjoni ser tiġi ppreżentata lill-Parlament Ewropew għal vot u mbagħad lill-Kunsill għall-adozzjoni finali. Din ser tidħol fis-seħħ 20 jum wara li tiġi ppubblikata fil-Ġurnal Uffiċjali. It-test konsolidat tal-proposta li temenda d-Direttiva Qafas dwar l-Iskart It-test konsolidat tal-proposta li temenda d-Direttiva dwar l-Imballaġġ u l-Iskart mill-Imballaġġ It-test konsolidat tal-proposta li temenda d-Direttiva dwar il-Miżbliet It-test konsolidat tal-proposta li temenda d-Direttivi dwar ELV/Batteriji/WEEE Il-Kunsill u l-Parlament jilħqu qbil proviżorju dwar ir-regoli l-ġodda tal-UE dwar l-iskart (stqarrija għall-istampa, 18 ta' Diċembru 2017) Pakkett dwar l-iskart: Il-Kunsill jilħaq qbil dwar il-pożizzjoni ta' negozjar tiegħu (stqarrija għall-istampa, 19 ta' Mejju 2017)